ΓΡΑΠΤΗ ΕΡΩΤΗΣΗ E-4137/00

υποβολή: Jeffrey Titford (EDD) προς την Επιτροπή

(16 Ιανουαρίου 2001)

Θέμα: Θαλάσσια αλιεία με παραγάδια

Όπως με ενημέρωσαν εκείνοι που ανησυχούν για τους κινδύνους που προκαλεί για τα θαλάσσια πτηνά η μέθοδος αλιείας με παραγάδια, οι παρακάτω λύσεις θα μπορούσαν να συμβάλουν ώστε να αποφευχθούν οι θάνατοι δεκάδων χιλιάδων θαλάσσιων πτηνών κάθε χρόνο:

- η τοποθέτηση πλαστικών ταινιών πάνω στα παραγάδια για την εκφόβιση των πτηνών,

- η προσθήκη βάρους στα παραγάδια ώστε να βυθίζονται ταχύτερα, μειώνοντας κατ' αυτόν τον τρόπο την πιθανότητα αιχμαλώτισης των θαλάσσιων πτηνών,

- η τοποθέτηση των παραγαδιών μέσα σε ένανποθαλάσσιο σωλήνα, έτσι ώστε να είναι αδύνατη πρόσβαση των πτηνών σ' αυτά,

- η απαγόρευση της ρίψης οργανικών απορριμμάτων από τα σκάφη, τα οποία προσελκύουν τα θαλάσσια πτηνά στα παραγάδια,

- η τοποθέτηση των παραγαδιών κατά τη διάρκεια της νύχτας, όταν οι μεγάλες διομήδειες δεν αναζητούν τροφή.

Προτίθεται η Ευρωπαϊκή Επιτροπή να εφαρμόσει όλα τα προαναφερθέντα μέτρα ή κάποια από αυτά ή ίσως άλλα μέτρα προκειμένου να μειωθούν οι κίνδυνοι που θέτει για τα θαλάσσια πτηνά η μέθοδος αλιείας με παραγάδια;

Μπορεί η Ευρωπαϊκή Επιτροπή να λάβει κάποια πρακτικά μέτρα για την αντιμετώπιση των απειλών που θέτει για τα θαλάσσια πτηνά το πειρατικό ψάρεμα;

Απάντηση του κ. Fischler εξ ονόματος της Επιτροπής

(7 Φεβρουαρίου 2001)

Για την αντιμετώπιση του προβλήματος της παρεμπίπτουσας αλίευσης θαλάσσιων πτηνών κατά την αλιεία με παραγάδια, η Κοινότητα έχει ήδη θεσπίσει τα εξής μέτρα στην κοινοτική νομοθεσία(1),(2): χρήση ειδικού σχοινιού που προκαλεί φόβο στα πτηνά εφοδιασμένου με πλαστικές ταινίες, τοποθέτηση βαριδιών στα σχοινιά έτσι ώστε να βυθίζονται ταχύτερα και να προκαλούν λιγότερο κίνδυνο· απαγόρευση απόρριψης προϊόντων καθαρισμού ψαριών στη θάλασσα, τα οποία προσελκύουν τα θαλάσσια πτηνά στα παραγάδια, ρίψη των παραγαδιών κατά την νύκτα όταν τα άλμπατρος και τα άλλα θαλάσσια πτηνά παρουσιάζουν λιγότερες πιθανότητες να βρίσκονται προς αναζήτηση τροφής καθώς και η χρήση μόνο παγωμένου δολώματος.

Τα μέτρα αυτά, τα οποία είναι αναγκαστικά για κοινοτικές αλιευτικές εταιρίες, καταρτίστηκαν από το Συμβούλιο για τη διατήρηση των έμβιων θαλάσσιων πόρων της Ανταρκτικής (CCAMLR), το οποίο είναι αρμόδιο για τα ύδατα της Ανταρκτικής και του οποίου η Κοινότητα είναι συμβαλλόμενο μέρος.

Η ρίψη παραγαδιών μέσω σωλήνων κάτω από το νερό αποτελεί το μοναδικό μέτρο που δεν προβλέπεται στο κοινοτικό δίκαιο δεδομένου ότι το ίδιο αποτέλεσμα επιτυγχάνεται με την τοποθέτηση βαριδιών στις πετονιές και τη χρήση παγωμένου δολώματος.

Λόγω της φύσης τους, λίγα μπορούν να γίνουν κατά των πειρατικών αλιευτικών σκαφών. Διάφορες περιφερειακές οργανώσεις αλιείας καθώς και η Επιτροπή, η οποία είναι συμβαλλόμενο μέρος, γνωρίζουν το πρόβλημα και προσπαθούν να καταπολεμήσουν τις παράνομες αυτές δραστηριότητες. Ιδιαίτερα, η Επιτροπή γνωρίζει

ότι οι σημαίες ευκαιρίας στηρίζουν την πειρατική αλιεία και καλεί τα κράτη μέλη να προβούν επειγόντως στην κύρωση της συμφωνίας για την προώθηση της τήρησης διεθνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα. Η συμφωνία αυτή έχει ήδη κυρωθεί από την Κοινότητα το 1996. Επιπροσθέτως, στην κοινοτική νομοθεσίαπάρχουν διατάξεις που ασχολούνται με τον έλεγχο, την πολιτική που αφορά τον αλιευτικό στόλο και την αγορά, οι οποίες θα μπορούσαν να είναι αποτελεσματικές για την αντιμετώπιση του προβλήματος της παράνομης αλιείας όταν και εφόσον διενεργείται από κοινοτικά σκάφη ή σκάφη τρίτων χωρών που επιτρέπεται να δραστηριοποιούνται στα ύδατά μας. Ανήκει στη νομική ευθύνη των κρατών μελών να εφαρμόζουν τους κανόνες αυτούς και να διασφαλίζουν την τήρησή τους.

Επιπροσθέτως, η Επιτροπή συμμετέχει ενεργά στην ανάπτυξη ενός διεθνούς σχεδίου δράσης, στο πλαίσιο του κώδικα συμπεριφοράς για μίαπεύθυνη αλιεία του οργανισμού τροφίμων και γεωργίας (FAO) για την αντιμετώπιση της αλιείας που διεξάγεται παράνομα, χωρίς τηνποβολή εκθέσεων και εκτός ρυθμίσεων. Στο σημείο αυτό, η Επιτροπή ανησυχεί ιδιαίτερα όχι μόνο για τα σκάφη σημαιών ευκαιρίας αλλά επίσης και για τα λιμάνια ευκαιρίας.

(1) Κανονισμός του Συμβουλίου (ΕΚ) αριθ. 66/98 της 18ης Δεκεμβρίου 1997 για τη θέσπιση ορισμένων μέτρων διατήρησης και ελέγχου που εφαρμόζονται στις αλιευτικές δραστηριότητες στη θάλασσα της Ανταρκτικής και για την κατάργηση του κανονισμού (ΕΚ) αριθ. 2113/96, ΕΕ L 6 της 10.1.1998.

(2) Κανονισμός του Συμβουλίου (ΕΚ) αριθ. 2479/98 της 12ης Νοεμβρίου 1998 για την τροποποίηση του κανονισμού (ΕΚ) αριθ. 66/98 για τη θέσπιση ορισμένων μέτρων διατήρησης και ελέγχου που εφαρμόζονται στις αλιευτικές δραστηριότητες στην Ανταρκτική, ΕΕ L 309 της 19.11.1998.